Figovník obyčajný

Figovník obyčajný (iné názvy: mimo taxonómie: figovníkfigovník. In: , hovorovo: figafiga. In: , zastarano a historicky: fíkfík. In: fík. In: Slowár Slowenskí Češko-Laťinsko-Ňemecko-Uherskí; lat. Ficus carica) je kultúrna rastlina (strom alebo ker) z rodu figovník (Ficus). Jej zložený plod sa nazýva figa.

 Rozšírenie 
Figovník obyčajný je veľmi stará kultúrna rastlina. Často splanieva. Pôvodom je zo Stredného východu a západnej Ázie, ale už od staroveku sa kultivuje a dnes sa pestuje po celom svete ako okrasná rastlina a ovocný strom.The Fig: its History, Culture, and Curing, Gustavus A. Eisen, Washington, Govt. print. off., 1901 Na lokálnych miestach v Ázii a Severnej Amerike sa stal naturalizovaným druhom.Flora of China Ficus carica Linnaeus, 1753.  无花果 wu hua guo  Dnes ju nájdeme zdomácnenú v páse území od západného Stredozemia po severovýchodnú Indiu. Pestuje sa niekoľko storočí aj na Slovensku v teplých oblastiach vo vinohradoch alebo na rôznych chránených miestach, ale jej pestovanie u nás nie je rentabilné a figovník často vymŕza.

Charakteristika 
Figovník obyčajný je opadavý strom alebo ker, vysoký obyčajne do 10 m, maximálne 15 m. Listy sú jednoduché troj- alebo päťlaločnaté, dlhé 10 až 30 cm. Borka je svetlosivá, neskôr hnedosivá, rozpraskaná. Niektoré zdroje uvádzajú, že ide o jednodomú rastlinu, iné, že ide o dvojdomú rastlinu. O plode pozri nižšie.

V rámci druhu existuje veľká variabilita a druh má tisíce kultivarov.

Miazga a nezrelé ovocie sú jedovaté. Miazga dráždi oči.

 Plod (figa) 
Figovník obyčajný má - podobne ako ďalšie figovníky - zložený plod, presnejšie súplodie, ešte presnejšie: súplodie typu sykónium (pričom ako sykónium mnohé zdroje označujú len alebo aj súkvetie, ktoré súplodiu predchádza). Toto súplodie (prípadne aj súkvetie) sa nazýva aj figa, pričom v užšom zmysle pojem figa nezahŕňa nejedlé figy, nazývané kaprifigy či kozie figy  (t.j. taxón Ficus carica sylvestris).Pozri vysvetlenie a zdroje uvedené v rozlišovacej stránke figa.

Sykónium je dužinatá banka obsahujúca na vnútornej stene svojej vnútornej dutiny najprv veľa kvetov, neskôr veľa plodov. Sykónium má hruškovitý tvar s malým otvorom na špičke, ktorý umožňuje prístup opeľovačov ku kvetom. S. 54

Z fíg sa robia džúsy, kompóty, marmelády, vína, likéry, perníky a cukrovinky, sušia sa alebo kandizujú, upražené tvoria zložku kávovín. Čerstvé obsahujú 20 % cukrov, sušené až do 75 % cukrov. 

Používajú sa ako preháňadlo, močopudný prostriedok, na liečbu chudokrvnosti, obličkových kameňov, ochorení srdca a ciev. Rozvarené sa používajú na kloktanie pri bolestiach hrdla, pri kašli, bolestiach pľúc, ochorení hlasiviek, pri opuchoch a pod. 

 Priemerný obsah látok a minerálov
Tabuľka udáva dlhodobo priemerný obsah živín, prvkov, vitamínov a ďalších nutričných parametrov zistených v sušených figách.McCance a Widdowson's :The Composition of Foods, 6. Summary edition, Royal Society of Chemistry Cambridge a Food Standard Agency, 2008, ISBN 978-0-85404-428-3

 Zložka Jednotka Priemerný obsah Prvok (mg / 100 g) Priemerný obsah Zložka (mg / 100g) Priemerný obsahVodag / 100 g23,6 Na57vitamín C1Bielkovinyg / 100 g 3,3K890vitamín D0Tukyg / 100 g 1,5Ca73vitamín E-Cukryg / 100 g48,6Mg29vitamín B60,24Celkový dusíkg / 100 g0,52P73vitamín B120Vlákninag / 100 g6,9Fe2,2karotén0,06Mastné kyselinyg / 100 g stopyCu0,47tiamín0,07Cholesterolg / 100 g 0Zn0,6riboflavín0,09EnergiakJ / 100 g889Mn0,5niacín0,7
 Referencie 

 Iné projekty 

 Zdroj 

Kategória:Morušovité
Kategória:Ovocie